cyanic-selkie/wikianc huggingface dataset:
إل ݣراندي طوطو
طه فحصي، لمعروف بإل ݣراندي طوطو (بلحرف اللاتيني: El Grande Toto) هو راپور مغريبي تولد نهار 3 غشت 1996 ف الدار لبيضا. فحصي هو أكتر واحد تسمع ف سپوتيفاي من ݣاع لفنانة اللي كيغنيو بشي لهجة عربية (تسمع كتر من 20 مليون مرة)، و تشافو لأغاني ديالو ف يوتوب كتر من 300 مليون مرة.
طوطو تيغني بلعربية و لفرانساوية و لينݣليزية، و ربح ف 2020 لجائزة د أحسن مغني د لهيپ هوپ ف جوائز الترفيه لإفريقية د لميريكان.
لأغاني ديالو
إل ݣراندي طوطو عندو بزاف د لأغاني معروفة ف لمغريب و تا ف لخارج ديالو بحال:
طرينيضاض ؤ طوباݣو
طرينيضاض ؤ طوباݣو، رسميا لجمهورية د طرينيضاض ؤ طوباݣو (بلينݣليزية: Republic of Trinidad and Tobago) هي بلاد أرخبيل جات ف لجنوب ݣاع ديال لكاريبي، 11 كيلوميطر ف الشمال ديال ڤينيزويلا. أقرب لبلدان د لكاريبي ليها هوما ݣرينادا (130 كم) و باربيدوس (400 كم). لبلاد فيها 2 جزر كبار هوما لجزيرة د طرينيضاض و لجزيرة د طوباݣو، و عاد فيها 21 جزيرة صغيرة.
لجزر ديال طرينيضاض ؤ طوباݣو كانو مسكونين لبزاف د لقرون من السكان لأصليين ديالهم. هوما من أول لبلايص اللي وصلو ليهم لأوروپيين، ملي دخل ليهم كريسطوف كولومبوس ف 1498، و ولاّو مستعمرة ديال لإمبراطورية الصبليونية. ف 1802 ستعمراتها بريطانيا من بعد ماكانو مدابزين عليها مع فرانسا و صبانيا و هولاندا. ستاقلات طرينيضاض ؤ طوباݣو من بريطانيا ف 1962، و ولاّت جمهورية ف 1976.
تيسكنو ف طرينيضاض ؤ طوباݣو شويا كتر من 1.3 مليون د الناس و لعاصمة ديالها هي پورت ؤف سپاين. اللغة الرسمية د لبلاد هي لينݣليزية، و لفلوس اللي كاتخدّم هي الدولار د طرينيضاض ؤ طوباݣو. بلعكس ديال لأغلبية د لبلدان د لكاريبي، لإقتصاد ديال طرينيداد ما تيدورش على السياحة، و إنما على لپيطرول و لݣاز اللي كاتصدّر بزاف. لبلاد داخلة ف بزاف د لمنضمات الدولية بحال لأمم لمتحدة و لكومنويلت و لمنضمة د لبلدان لأمريكية و الجماعة لكاريبية.
ضمير ابلة حكمت
ضمير أبلة حكمت مسلسل درامي ميصري تّنتج ف عام 1991. لمسلسل نتجو تّلفيزيون لميصري و كتب سّيناريو و لحوار ديالو أسامة أنور عكاشة و دارت لإخراج ديالو إنعام محمد علي. هاد لمسلسل هو أول مسلسل متّلاتو لممتلة لمصرية فاتن حمامة و كان دار لموسيقا ديالو لموسيقار عمر خيرت.
لمسلسل زيادة على فاتن حمامة متّلو فيه أحمد مظهر، جميل راتب، عبلة كامل، صلاح قابيل، إبراهيم يسري و ممتلين خرين.
لقصّة د لمسلسل
تصغير|[[فاتن حمامة]] لمسلسل كايعاود لقيصّة د مديرة د مدرسة د لبنات (أبلة حكمت هاشم، لّي متّلاتها فاتن حمامة) لّي قدرات تحقّق معجيزة فاش ردّات لمدرسة ديالها ميتال ل لمداريس د ميصر. هاد لقضية غادي تجرّ عليها بزّاف د لمشاكيل من عند نّاس لّي حاسدينها ولا ماشي ف مصلاحتهوم يتحسّن تّعليم (مّالين شكارة، لأساتيدة لّي كايزيدو سّوايع...).
أݣلمام أزݣزا
أڭلمام أزڭزا (ⴰⴳⵍⵎⴰⵎ ⴰⵣⴳⵣⴰ) هي جماعة قروية تابعة لإقليم خنيفرة فلجيهة ديال بني ملال خنيفرة المغرب، سميتها موخودة من سميت ضاية أڭلمام أزڭزا لي كاينة فهاد لجماعة. عدد ناس لي عايشين فهاد لجماعة على حساب لإحصاء ديال 2014 هو 7684 نسمة، تايعيشو ف 1611 أسرة.
الجغرافيا
جماعة أڭلمام أزڭزا كاينة فإقليم خنيفرة، جيهة بني ملال خنيفرة فلمغرب، وهي جماعة جبلية فلأطلس لمتوسط لغربي، كاتميز بعدد كبير ديال ضايات طبيعية، أو غابات كثيفة فيها شجر ديال لأرز لأطلسي و لبلوط لخضر. نشاط لأساسي ديال سكان فلمنطقة هو سرحة، أو شوي ديال لأنشطة سياحية.
سياحة
عام 2020 تهيأ لموقع ديال ضاية أڭلمام أزڭزا على قبل سياحة، للفائدة ديال سكان دلمنطقة لي تايخدمو فسياحة، هاد تهيئة شملات تجهيز طرقان، ولبني ديال محلات تجارية على شكل خيام أمازيغية دلخشب، كيف ما تهيأ لموقع لإكولوجي أروڭو فلجماعة. هاد لجماعة فيها وحدة من ضايات لمشهورين فلمغريب، وهي ضاية تيڭلمامين لي كاتلقي بنظاظر دلأطلس.
جماعة أڭلمام أزڭزا كايتنظم فيها كل عام مسابقة دولية سميتها “Ice Swim Morocco”، وهي مسابقة دولية دلعومان فلما باردة، لي كاتدار فلفصل دشتا فضاية أڭلمام أزڭزا.
سكان
عدد سكان جماعة أڭلمام أزڭزا على حساب احصاءات 2014، 7684 نسمة، تايعيشو ف 1611 أسرة، بكثافة سكانية كاتوصل ل 17.52 نسمة فلكيلوميتر لمربع. معدل لفقر لعام بين سكان تايوصل تا ل 61.38%، يكان ديال لمنطقة من لأمازيغ دلأطلس، وللغة لي منتشرة فهاد المنطقة هي اللغة لأمازيغية، بعدها الدارجة المغربية.
27 غشت
27 غشت ؤلا نهار 27 شهر 8 هوّا نّهار نمرة 239 من تّقويم لميلادي (240 يلا كان لعام مكبّس). باقين 126 يوم من موراه تال لّخر د لعام.
1779
1779 هوّا عام ف تّقويم لڭريڭوري بدا نهار جمعة ؤ سالا نهار جمعة. هوّا لعام نمرة 1779 ف لإيرا لعامة ؤ لفترة د بعد لميلاد، نمرة 79 ف لقرن 18، ؤ نمرة 10 ف لعقد ديال عوام 1770.
1779 كيوافق 1192-1193 ف تّقويم لهيجري ؤ 2729 ف تّقويم لأمازيغي ؤ 11779 ف تّقويم لهولوسيني.
1777
1777 هوّا عام ف تّقويم لڭريڭوري بدا نهار لاربع ؤ سالا نهار لاربع. هوّا لعام نمرة 1777 ف لإيرا لعامة ؤ لفترة د بعد لميلاد، نمرة 77 ف لقرن 18، ؤ نمرة 8 ف لعقد ديال عوام 1770.
1777 كيوافق 1190-1191 ف تّقويم لهيجري ؤ 2727 ف تّقويم لأمازيغي ؤ 11777 ف تّقويم لهولوسيني.
سيدي لامين
سيدي لامين جماعة ترابية قروية كاينة ف إقليم/عمالة خنيفرة، جهة بني ملال خنيفرة، ساكنين فيها 16808 واحد، على حسب لإحصاء لعام 2014.
إف سي برصلونة
إف سي برصلونة (ب لكاطالانية: Futbol Club Barcelona) ولاّ لبارصا (ب لكاطالانية:Barça) هي فرقة د لكورة صبليونية، من لمدينة د برصلونة، و تاتنافس ف لبطولة ديال الليݣا، اللي هي أعلى بطولة ديال لكورة ف صبانيا.
التاريخ
تأسسات لفرقة ديال إف سي برصلونة نهار 29 نونبر 1899، من مجموعة ديال لكوايرية أوروپيين، جمعهم جوان ݣامپير.
طناش راجل غضبان
يسار|تصغير|طناش رجل غضبان طناش راجل غضبان ؤلا 12 راجل غضبان  (ب نّݣليزية Twelve Angry Men) هوا واحد لفيلم دراما مريكاني (بيض ؤ كحل) خرج ف 1957 لي لمخرج ديالو سيدني لوميت ؤ لكاتب د سيناريو ديالو ريجنالد روز. لأصل ديال هاد لفيلم هوا مسرحية تعرضات ف تلفازة ؤ لي كتبها نيت ريجنالد روز. لقيصة د لفيلم ب ختيصار كدور على واحد لݣروپ ديال هيئة د لمحلفين مكونة من 12 واحد كلهم رجال كيتشاورو ؤ تناقشو ف لقضية د واحد شاب متاهم ف جريمة د لقتل من درجة لّولا. هاد لفيلم تشهر بزاف ب واحد لقضية لي هيا أنو تصور ف بلاصا وحدا، من غير لّول د لفيلم ؤ شي بركة قليلة د لمشاهد ولاكين لبلاصة لمهمة ف لفيلم كدور فصالة وحدا لي مخصصا ل لهيئة د لمحلفين.
لمدة د لفيلم 96 دقيقة، تلاتة د دقايق منها برا د صالة. ؤ لباقي كولو ف صالة د هيئة لمحلفين.
أݣلموس
أݣلموس جماعة ترابية قروية كاينة ف إقليم/عمالة خنيفرة، جهة بني ملال خنيفرة، ساكنين فيها 35618 واحد، على حسب لإحصاء لعام 2014.
طانجا
تيسكن فطانجا تقريبا مليون واحد، و هي لمدينة السادسة فعدد السكان فلمغريب. المدينة هي العاصمة ديال جيهة طانجا-تيطوان-الحسيمة على حساب التقسيم الإداري ديال 2011.
لبلاصة لي جات فيها طانجا خلاًتها تكون موطع استقروا فيه بزاف د لبدان و لحضارات، بحال الإغريق والرومان و لينݣليز و صپليون و لبرتقيز. ملًي تستعمر لمغرب، كانت طانجا منطقة دولية (من 1924 ل 1956) وكانت حاكماها 9 د البلدان. بزاف د التقافات والحضارات أتّرو على التاريخ ديال طانجا، من القرن العاشر قبل الميلاد، مابين الوقت اللي كانت فيه مدينة أمازيغية ستراتيجية والوقت اللي كانت فيه مركز تيجاري مهم عند الفينيقيين وحتال اليوم، طانجا كانت ديما عندها أهمية كبيرة عند بزاف د التقافات. ف 1923، طانجا تعتابرت مدينة دولية من عند القوات الستيعمارية و ولات وجهة لبزاف ديال الأوروبيين والميريكانيين، سوا كانو فنانين، رسّامين، مغنيين، ديبلوماسيين، بزنازا ولا ݣاع جواسيس. طانجا كانت أيضا من بين لمدون لي تّقتارحات باش يكون فيها سّييج ديال لأمم لمتحدة.
طانجا كاتعرف دابا واحد التطور مزروب و عصرنة قوية، المشاريع الجديدة كاتهم السياحة و لقتيصاد ديال لمدينة باش ولات قطب مهم ف التنمية ديال لمغريب. مؤخرا ولاًت طانجا مركز صناعي وتجاري كبير فشمال إفريقيا، وفيها واحد من أكبر لمراصي فلبحر لبيض لمتوسط، اللي هو لمرصا ديال طانجا-ميد.
سميات
كاينين طرق متنوعة ديال السميات د طانجا كيفما تسجلو ف المصادر الإغريقية و الرومانية (طينݣا و طيتݣا هوما اللي باينين بزاف)، و السمية الأمازيغية القديمة هي طينجي، الكلمة اللي كيربطوها شي عولاما بكلمة اللي كاتعني "المستنقع". المصادر ليونانية لقديمة كاتقول بيلا السمية جات من طينجيس اللي كاتشير للبنت ديال الطيطان أطلس ف لميطولوجيا ليونانية لقديمة. هاد السمية وصلات للغة اللاتينية وهي اللي عطات السميات المختالفة ف لّوغات لّاتينية ديال دابا
لمؤرخ ؤ لوزير د لأوقاف لمغريبي أحمد التوفيق عتابر بلي طينجي ؤلا تينݣي هيّا سمية أمازيغية عندها نفس لأصل ديال تينغير، ؤ كاتركّب ف لأصل ديالها من لموحدّيد نّتوي تن (لي عندو معنى بحال مولات) ؤ من إݣ  لي كاتعني علو ؤلا بلاصة عالية، شي لي كينطابق علا لعيبارة شّعبية "طانجا لعالية". هاد طّاريقة د تركيب سّميات كانلقاوها متلا ف تينمل لي كانت لعاصيمة د لموحدين، ؤ لي مركبة حتا هيّا من تن ؤ أملل، ؤ كاتعني مولات لهبطة ؤلا لموضع لهابط.
لؤسطورة د تّأسيس
بحال بزاف د لمدون لقديمة بزاف ؤ لي كان عندها شان كبير، بحال روما ؤ قرطاج، طانجا عندها ؤسطورة د لأصل، لي كاتحاول تفسّر لأهمية ديالها ؤ ف نفس لوقت سّمية ديالها منين جات ؤ لمدينة كيفاش تّبنات. لؤسطورة تّأسيسية ديال طانجا عندها ڤيرسيونات مختالفين، ؤ أقدم وحدة فيهوم كاتݣول بلي مباشرتن مورا طّوفان، لبلاصة فين كاينة طانجا تصارعو لعمالقة أطلس ؤ عنتي. أطلس غادي يغلب عنتي ؤ ياخد مراتو تينݣا ؤ يولد معاها لباطال لأمازيغي صوفاكس. صوفاكس من بعد غادي يبني طانجا علا سميت مّو.
ڤيرسيون خرة د هاد لؤسطورة كاتعوض أطلس ب هرقول (لي هوّا لموقابيل د رّب ملقارت عند لفينيقيين)، ؤ كاتݣول بلي هرقول شق لمضيق مابين سپانيا ؤ طانجا ملي لأمازيغ تشكّاو من لهجومات ديال لإيبيريين.
لڤيرسيون تّالتة تّحطات ف لإطار ديال دّيانات لإبراهيمية، ؤ كاتعتابر بلي طانجا هيّا سّمية ديال أميرة عاشت مورا طّوفان د نوح.
تاريخ لقديم
alt=|يسار|تصغير|300x300px|سور قديم ف طانجا باقي من لفترة رّومانية طانجا تأسسات ف لقرن لعاشر قبل لميلاد. لأغلبية ديال لقبورا لأمازيغيين ف طانجا كان فيهم أكسيسوارات بونيقية قبل لقرن سّادس ق.م الشي اللي كيدل على التيجارة القوية ديال داك الوقت. لبحت لأركيولوجي ف هاد لمقابر لي كاتسمّا ف بعض لمراجع لمقابر لفينيقية بيّن بلي ماعندها حتا علاقة علا لفينقيين ؤلا أي مجموعة بشرية أجنبية. ما وصل القرن الخامس ق.م. حتى كانو القرطاجيين طوّرو المدينة باش تولي مرصا مهمة ف لامبراطورية ديالهوم. المدينة حافضات على التقاليد الفينيقية لواحد المدة طويلة بزاف حيت صدرات عملات برونزية ف العهد ديال الملوك الموريين كانو فيهوم كتابات بونيقية، و ف لعهد ديال الرومانيين كانو العملات فيهوم تصاور ديال الريوس ديال أوݣوسطوس (لإمبراطور الروماني) وديال أݣريپا (أرشيتيكت روماني) و كتابات باللغة اللاتينية.
الإغريقيين، من جيهة خرا، عرفو المدينة ب السمية ديال طينجيس و حافضو، معا شوية ديال التغييرات، على الأساطير الأمازيغية المتعلقة ب التأسيس ديال طانجا. بالنسبة ليهوم، طينجيس (لبنية ديال أطلس، و أرملة ديال أنطايوس) نعسات مع هيركوليس و حملات منو ب صوفاكس. من مور الموت ديال طينجيس، صوفاكس قرر يبني مرصا و سمّاها على السمية د لم ديالو باش يشرّفها. لهيكل لعضمي لعملاق و لقبر ديال أنطايوس كانو وجهات ديال بزاف د الزوّار القدامين، و لمغارة ديال هيركوليس ف طانجا، فين كاتقول لأوسطورة بيلا صوفاكس ݣلس باش يرتاح ملي كان كيبني لمرصا، مازالا كاينة حتال دابا.
طانجا طاحت ف ليد ديال موريطانية لحليفة الرومانية ف لعهد ديال لحروب لبونيقية. لجينيرال الروماني كوينتوس سيرطوريوس ف لحرب ديالو على النضام ديال سولا ف روما، خدا طينجيس للمدة ديال أعوام ف السبعينات ق.م، قبل ما ترجع للموريطانيين بلحاق هاد المرة كمدينة حورّا تحت الحكم ديال بوكوس تّاني ف لعام 38 ق.م.
طينجيس خدات بزاف د لمتيازات تحت الحكم ديال أوݣوسطوس و ولات مستعمرة رومانية تحت الحكم ديال كلاوديوس، اللي ردّها عاصمة ديال إقليم موريطانية طينجيطانا (أولا موريطانية الطنجية). طينجيس ف هاد الوقت كانت مسرح ديال الإعدامات و الستشهادات ديال لقديس مارسيلوس و لقديس كاسيان ف عام 298. طينجيس بقات هيا أكبر تجمع ديال لمستوطنات ف لإقليم و تطورات بزاف ف لقرن الرابع.
تاريخ لمتوسط
ف العشرينات ديال القرن الخامس، الڤانداليين قتاحمو شمال إفريقيا و ستعمرو طينجيس و وصلو حتال كالاما ف نوميديا. الڤانداليين خسرو طينجيس من بعد بسباب نتيفاضات مورية.
طينجيس عاوتاني تستعمرات من طرف بيليساريوس، الجينيرال ديال الإمبراطور البيزنطي جوستينيان اللول، ف عام 533. بلحاق طينجيس ما بقاتش هي العاصمة اللي تحولات لمدينة سيپتيم (سبتة دابا) اللي كانت عندها حماية كتار من طينجيس.
المؤرخين كيعتاقدو بيلا الكونت ديال سبتة، يوليان، كان آخر واحد دافع على طانجا ضد الغزوات ديال الأمويين ف شمال إفريقيا. الأدب الرومانسي الوسيط عتابر الخيانة ديالو للعالم المسيحي نتيقام ضد الملك القوطي روديريك، بلحاق طانجا ف الأخّر طاحت ف اليد ديال القوات ديال موسى بن نوصير ف 711. من مور ما كمل هو للجنوب باش يمشي للوسط ديال المغريب، خلّا النايب ديالو طارق بن زياد ف طانجا باش يطلق الغزوة ديال شبه الجزيرة الإيبيرية.
تحت الحكم ديال الدولة الأموية، طانجا كانت هي العاصمة ديال منطقة المغرب الأقصى ف المقاطعة ديال إفريقية. الأمويين ف الغزوات ديالهوم ف شمال إفريقيا و شبه الجزيرة الإيبيرية كانوا كيقلّبو على العبيد، و على داكشي كانو كيعتابرو الأمازيغيين وثنيين باش يفرضو عليهوم الجزيات وخا مور ما بزاف منهوم عتانق الديانة الإسلامية. ف المنطقة ديال طانجا، هاد الجزيات كانو كيتخلصو على الشكل ديال جاريات عبيد. هادشي سبّب ف المقتل ديال الحاكم يازيد على اليدين ديال الحراس ديالو اللي كانو أمازيغيين ف عام 720، و من تما بدات الانتفاضة ديال الأمازيغ ضد الأمويين. ف المعركة ديال النبلاء، قائد الحرب عند البرغواطيين، خالد بن حميد الزناتي، دبح النخبة ديال العرب ف شمال إفريقيا. و حيتاش البرغواطيين كانو متمركزين ف الجنوب. طانجا طاحت ف الفوضى حتال عام 785.
ملي جا دريس اللول للمغرب كلاجئ، تزوج من القبايل ف مولاي دريس و جمع الجيش ديالو اللي ف واحدة من الغزوات ديالو، قدر ياخد مدينة طانجا ف عام 790. من بعد، طاحت طانجا ف اليد ديال قاسم اللي هو الإبن ديال دريس التاني اللي الموت ديالو شعلات صراع كبير على شكون غادي ياخد السلطة. من بعد عاوتاني، سيطر عليها عمر، الأخ ديال قاسم. ف عام 874، علي، الإبن ديال عمر، ولا هو السلطان ديال المغرب وحكم حتال عام 883، و من وراه جا يحيى اللي كمل الحكم حتال 904. بجوجهم حكمو من فاس اللي خداوها عاصمة ديال المغرب.
تاريخ جديد
ملي البرطقيز بداو التوسعات الستعمارية ديالهم و خداو سبتة ف 1415، طانجا كانت هدف كبير ليهم. و ما قدروش ياخدوها ف بزاف د المناسبات، سيرتو ف 1437، 1458 و 1464. بلحاق ف الاخّر قدرو يسيطرو عليها ف 14 غوشت 1471 و حوّلو الجامع ديالها لكاتيدرائية. الوطّاسيين حاولو يرجّعو طانجا ف 1508، 1511 و 1515 بلا ما ينجحو. فالقرن 17، البرتݣال و الصبنيول تّاحدو و من تمّا دازت طانجا للحكم ديال الصبنيول بلحاق حافظات على الإدارة البرطقيزية اللي كانت فيها.
الحكم الإيبيري بقا حتال 1661، ملي طانجا تّعطات للنݣليز تحت الحكم ديال الملك تشارلز التاني كجزء من الصداق ديال البرطقيزية إينفانطا كاترين. تشارلز عتابر طانجا جوهرة وعطاها قيمة كبيرة. بلحاق الناس المحليين ما كانوش مرتاحين و كانو دابا و ساعة كيدخلو ف حرب مع الحكام المحليين و كانو كيعتابرو ريوسهوم مجاهدين. القايد ديالهوم كان هو الخدير غيلان من القبيلة ديال بني ݣرفط. جميع المحاولات ديالهم فشلات.
ف 1679، السلطان المغريبي مولاي سماعيل حاول يسيطر على طانجا، بلحاق حتى هو فشل عاوتاني. جا هو دار واحد الحصار قوي على المدينة تكلف بيه الجيش الريفي جعل النݣليز يخرجو من المدينة ف 7 فبراير 1684 من بعد ما دمروها بطريقة ممنهجة.
ف القرن 18، طانجا كانت هي العاصمة الديبلوماسية د المغريب، فين لميريكان بنات أوّل قنصلية ديالها ف الفترة د الحكم ديال جورش واشنطون. التوري الطالياني، جوسيپي ݣاريبالدي عاش منفي ف طانجا مابين 1849 و 1850 بعد ما طاحت الجمهورية الرومانية
جغرافيا
أوّل إحصاء د سّكان تدار ف لمغريب مورا سّتيقلال ف 1960، تّلقا فيه بلي كاينين 141926 لي ساكنين ف طانجا، سوا مغاربا ؤلا أجانب.
قتيصاد
alt=|يسار|تصغير|300x300px|منضر علا طانجا طانجا هي تاني أهم مدينة ف المغريب من الناحية ديال الصناعة مع ورا الدار البيضا. ف هاد الساعة، المدينة عندها ربعا ديال المناطق صناعية، جوج منهوم مناطق حورا.
القتيصاد ديال طانجا كيعوّل بزاف على السياحة، العدد ديال المنتجعات البحرية كبر بزاف مع المشاريع اللي تموّلات من طرف ستيتمارات خارجية. و حتى الشركات ديال البني و العقار ستتمرو ب شكل كبير ف البنية التحتية السياحية.
المرصا ديال طانجا-ميد بدا الخدمة ف 2007. الموقع ديالو كيلعب دور كبير حيتاش هو نقطة د لتيقاء ديال بزاف د المناطق البحرية و جا ف واحد الموقع جوهري ف المضيق ديال جبل طر اللي كيربط أوروبا ب إفريقيا.
الفلاحة ف طانجا كاتعوّل بشكل كبير على زراعة د لحبوب.
رياضة
تّيحاد طانجا هو الفريق اللي دابا كيمتّل طانجا ف لبطولة لوطنية للكورة. لملعب الرسمي ديالو هو ملعب بن بطوطة. لفريق ديال طانجا ربح أول بطولة ف التاريخ ديالو ف الدورة ديال 2017/2018.
لملعب الوطني ديال الكريكيت هو لملعب الوحيد اللي كاين ف لمغريب و اللي مخصص لهاد الرياضة. هاد لملعب ستاضف أول بطولة عالمية ف 2002. پاكيستان، جنوب إفريقيا، و سريلانكا لعبو ف البطولة التلاتية.
إيبيريا
إيبيريا (ب نݣليزية Iberia) هيّا شبه جزيرة كاينة ف جنوب غرب أوروپا، كتشمل دول ديال سپانيا، لبرطقيز، أندورا، شوية من جنوب فرانسا، ؤ جبل طر لّي تابعة ل بريطانيا.
ويليام هيلبراند
ڤيلهلم ؤلا ويليام هيلبراند  (مزيود ف 13 نوڤنبر 1821 - مات ف 13 يوليوز 1886) هوّا طبيب ؤ عالم ديال لبوطانيك ألماني. سافر بزاف ف لعالام، ؤ عاش 20 عام ف جزر هاواي.
1783
1783 هوّا عام ف تّقويم لڭريڭوري بدا نهار لاربع ؤ سالا نهار لاربع. هوّا لعام نمرة 1783 ف لإيرا لعامة ؤ لفترة د بعد لميلاد، نمرة 83 ف لقرن 18، ؤ نمرة 4 ف لعقد ديال عوام 1780.
1783 كيوافق 1197-1198 ف تّقويم لهيجري ؤ 2733 ف تّقويم لأمازيغي ؤ 11783 ف تّقويم لهولوسيني.
بومرانݣ
تصغير|200px|بومرانݣ صاوبوه [[السكان لأصليين دؤسطراليا. ]] لبومرانݣ (بلعربية: الخَذُوف أولّا الكيد، بالنݣليزية: Boomerang) هو تويشية كاتطير ملّي كاتصافط، ومعروفة باللي كاترجع عند مولاها، وكاتستعمل ف رّياضة أولا لحرب. فلماضي كان كايتصاوب بلخشب، أمّا دياول دابا كايتصاوبو ببزاف ديال لماطيرييل.
تاريخ
بزاف ديال الناس كايعرفو باللي لبومرانݣ مرتابط بالسكان لأصليين دؤسطراليا. ولاكين أقدم واحد تلقا فكهف فپولونيا وعندو كتر من 20 ألف عام. هاد النوع ماكايرجعش عند اللي سيفطو، ولاكين كايبقى طاير فالسما. ليوما هاد لبومرانݣات كايتصاوبو للترفيه والرياضة.
فراقي
تصغير|200px|بومرانݣات جداد ديال الرياضة. ليوما كاينين بزاف ديال لفراقي اللي كايلعبو لبومرانݣ فلعالام. هاد لفراقي كايديرو ورشات دلخدمة وتورنوايات. أحسن الناس اللي كايتقنو التشيار ديال هاد اللوعبة كاينين فؤسطراليا وفرانسا وألمانيا والجاپون وسويسرا ولميريكان. شي عوام هادي تأسسات لفيديرالية الدولية ديال لجمعيات دلبوميرانݣ (IFBA) باش تعاون تعّلم الناس كيفاش كاتقصّر هاد اللوعبة.
طرفاية
طرفاية مدينة مغريبية كاينة ف جهة لعيون ساقية لحمرا.
ف تّقسيم لإداري، كاتّعتابر طرفاية جماعة ترابية حضرية، ؤ هيّا لعاصيمة ديالت عمالة طرفاية. ساكنين فيها 7986 واحد، على حسب لإحصاء لعام 2014.
تاريخ
تاريخ طرفاية لمكتوب كيبدا مع دخول نݣليز ل لمدينة عام 1879، فاش فكر لمهنديس نݣليزي دونالد ماكنزي يصاوب محال تجاري فلبحورا د لمغريب لجنوبية، و ستاغل ضعف لمغريب حيت كان السلطان الحسن الأول بن محمد مشغول مع لأطماع لأوروپية، وداك المحال التجاري غادي يمسيه Victoria Center (ب لعربية ) ب لحسانية لجاية من سّپنيولية.
طرفاية فالقرن كمنطقة كانت مسيطرة عليها قبيلة سميتها تڭنة، لي هي غادي تعقد تفاقية تجارية مع لمهنديس دونالد ماكنزي، و غادي تسمح ليه يبني دار البحر التجاري فطرفاية لي غادي تسالي سنة 1882م. وهادشي مكانش فراس السلطان الحسن الاول، شّي لي خلاه غاضب ومشا تكلم مع السفير ديال بريطانيا ف طانجا. لكن السفير ديال بريطانيا مداهاش فيه و قال ليه ديك لأرض ماشي ديالكم. هادشي خلا السلطان يعين الشيخ ماء العينين خليفة السلطان على الصحرا وعين حراس وقياد بموجب ظهير شريف على سواحل المنطقة كاملة.
بعد سنوات فاقو العمال ديال دار البحر على هجوم من سكان د المنطقة وهادشي كان راجع ل سياسة السلطان، وخربو لمركز وقتلو شي وحدين من نڭالزة، وغادي يتفاعل السفير ديال بريطانيا وغادي تدعم خطة د دونالد كثر من قبل، وبسباب ضغط د لمغريب قررات تنساحب بريطانيا من طرفاية، ولكن بشرط هو يعوض لمغريب نڭالزة فديك المنشأة ولي شراها السلطان ب 50,000 بعد مفاوضات كبيرة بين الطرفين وتم سّترجاع ديالها سنة 1895م.
لكن كتبقا فترة 1895-1912 فترة مبهمة مافيها والو. لي كنعرفو على هاد لفترة هيّا بلي طرفاية كانت مرسى مهمة ؤ مزيانة عند لمغريب خصوصًا لمُقاومة الصحراوية لمغريبية، بحال الشيخ ماء العينين لي كان خليفة السلطان لحسن لأوَّل. عام 1912 تسنات معاهدة فاس لي غادي ترد لمغريب تابع ل فرانسا، ولي غادي تولي عندها الصلاحية لكاملة تحكم ف إدارة لمغريب.
عام 1916 غادي تكون تفاقية بين سبليون ؤ فرانسا غادي تولي كاپ جوبي (طرفاية) منطقة سبليونية حتال لعام 1958. فعهد سبانيا، عرفات طرفاية قفزة كبيرة على مستوى التجارة ؤ لعمارة، لي غادي تعطيها طابع معماري ؤروپي، ؤ غادي تنفارد بيه على لمدون لوخرى.
سبانيا بنات بزاف ديال لبنايات لعسكرية بحال قصبة طرفاية، ؤ سور لحماية، ؤ برج عسكري حدا لبلدية (متحف طرفاية)، و حتى من دار لميا لي تبنات عام 1918 فشمال لمدينة حدا لبحر. ب لإضافة ل سينما طرفاية لي غادي تبنى فعشرينات لقرن لماضي لي بمتابة مركز رفاهية عند لعساكريا د سبليون لي كاين ورا لمتحف. كانت كنيسة سبليونية قديمة تحيدات و تبنى بلاصتها بلدية طرفاية ؤ مدرسة لفرعية، ولي كانت قدامها ديور ديال لموظفين ؤ لعسكر د سبليون.
سنة 1936 غادي تعرف مدينة طرفاية زيارة د مرييه ربه ولد الشيخ ماء العينين، ؤ ف لبدية ديالو غادي يبني زاوية طرفاية عام 1937 لي غادي يلعب دور مهم فمحاربة لجهل فلمنطقة، وبنى لمسجد لعتيق عام 1940، لي كيتعتابر من أقدم لمساجد فالصحرا. فخمسينات لقرن لماضي بدات لمقاومة بواسطة جيش التحرير لمغريبي لي غادي يحررها عام 1958، وغادي يزورها ولي لعهد لحسن بن محمد وغادي يدور فيها ويتعرف على تاريخها ؤ تقافتها.
تصاور د لمدينة
تصغير|مسجد المسيرة الخضراء بطرفاية ثاني اكبر مسجد د لمدينة بديل=معلمة تاريخية طرفاية|تصغير|معلمة [[دار البحر لبحر ديال طرفاية]]
السكان لأصليين دؤسطراليا
تصغير|280px|تصويرة ديال أصلي ؤسطرالي فلمتحف ديال ألبيرت ناماتجيرا فمدينة أليس سپرينݣس، [[لأرض دالشمال، ؤسطراليا. ]] السكان لأصليين دؤسطراليا (بالنݣليزية: Indigenous Australians أولّا Aboriginal Australians) هوما الشعوب ولقبايل اللي سكنات فؤسطراليا شحال هادي، ومازال لدابا. كانو كايستعملو سلاح بحال لعصي دلبوميرانݣ باش يصيدو لحيوانات دلماكلة. مامعروفش منين جاو وكيفاش بانو فؤسطراليا، ولاكين كاينة تقديرات باللي جاو لتمّا من هادي 60 ألف عام أولّا كتر. بزاف ديال السكان لأصلين دؤسطراليا تعدبو فاش جاو لبريطانيين ولإرلانديين لبلادهوم بسباب لمرض اللي ماعمرهوم شافوه ولخسارة ديال لأرض دالصيد.
تاريخ
أول ناس جاو لؤسطراليا جاو ليها من لجانوب الشرقي ديال آسيا. لعولاما ماعارفينش إيمتا بالضبط ولايني كايݣولو باللي راها بلقليلة خمسين ألف عام هادي. سافرو وسط لأدغال وهوما كايصيدو بالرماح ولبوميرانݣات وكانو كايقلبو على لماكلة بحال الربيع ولبخّوش. كانو عندهوم شوية ديال لممتلكات وكايصاوبو أي حاجة محتاجين ليها. هاد لمعيشة ولحياة ماكانتش كاتضر بلبيئة لمحساسة ديال ؤسطراليا. كان موهيم عند هاد السكان لأصليين يكونو النباتات ولحيوانات بخير وفصحة مزيانة. كاين عند هاد الناس طريقة فريدة باش كايعاودو لقصص ديالهوم: كايغنّيوهوم وكايديرو منهوم حجّايات كايدوزو من جيل للجيل اللي من موراه.
فاش لبريطانيين جاو لعند هاد الناس، كانو كايسمّيو عليهوم لأصليين (بالنݣليزية: Aboriginals)، واللي كاتعني الناس اللي سكنو تمّا من الزمان لقديم. ليوما لأعداد ديالهوم كاتزيد، وكاين منهوم شي 650 ألف واحد. لأغلبية كايعيشو فلمدون، ولاكين شي شوية دلألاف باقي كايعيشو بديك لمعيشة لقديمة التقليدية ديالهوم.
1787
1787 هوّا عام ف تّقويم لڭريڭوري بدا نهار تنين ؤ سالا نهار تنين. هوّا لعام نمرة 1787 ف لإيرا لعامة ؤ لفترة د بعد لميلاد، نمرة 87 ف لقرن 18، ؤ نمرة 8 ف لعقد ديال عوام 1780.
1787 كيوافق 1201-1202 ف تّقويم لهيجري ؤ 2737 ف تّقويم لأمازيغي ؤ 11787 ف تّقويم لهولوسيني.
مولودية وجدة
مولودية وجدة هي فرقة مغريبية من مدينة وجدة كاتقصر فـ بوطولا 1. كنيتها سندباد الشرق وتأسسات فـ1946. كتلعب فالتيران ديال ستاد دونور اللي كيهز 35.000 مشجع. الرئيس ديال لفرقة هو محمد هوار ولمدريب هو عمر نجحي. دات هاد الفرقة لبوطولا لوطنية لحتيرافية واحد لمرة، ودات كاس لعرش 4 دلمرات.
لكوايرية دلفرقة (2019-2020)
لكوايرية ديال لفرقة فلموسم 2019-2020:
ݣويانا
لجمهورية التعاونية د ݣويانا، اللّي معروفة ب ݣويانا (ب لينݣليزية: Guyana)، هي بلاد جات جغرافيا ف أمريكا لجنوبية، و لكن تاريخيا و تقافيا تاتعتابر طرف من لمنطقة د لكاريبي حيت عندها علاقة كتر مع ديك لبلدان. ݣويانا تيحدّها من الشمال لمحيط لأطلسي، لبريزيل من لجنوب و لجنوب لغربي، ڤينيزويلا من لغرب، و سورينام من الشرق.
صندوق لعجب
صندوق لعجب ولا لابواط أ ميرڤيي (ب لفرانصاوية: La Boîte à merveilles) هي رواية ؤطوبيوݣرافية د لكاتب لمغريبي حمد صفريوي تنشرات ف 1954. هاد لقصة عندها طبيعة إتنوݣرافية، ؤ كانت كاتعتابر هاد لريواية لمدة طويلة بلي هي أول ريواية مغريبية مكتوبة ب لفرانصاوية ف لوقيتة د لحماية لفرانساوية على لمغريب قبل ما عاود بانت ريواية د موزاييك طيرني (جليج مشوه) لي كتبها عبدلقادر شاط ؤ تنشرات ف 1932.
ݣويانا
لمنطقة اللي فيها ݣويانا جات فالشمال ديال لواد د لأمازون و كانو ساكنين فيها 9 ديال لقبايل د السكان لأصليين. لأوروپيين اللوالا اللي حتلو لمنطقة هوما لهولانديين، و لكن من بعد (فاللخر د لقرن 18)، ولاّت تابعة لبريطانيا. بقات لبلاد (اللي كانت سميتها ديك لوقت ݣويانا لبريطانية) مستعمرة تال 1966، اللي هو لعام اللي ستاقلاّت فيه.
ݣويانا هي لبلاد لوحيدة ف أمريكا لجنوبية اللي اللغة الرسمية فيها هي لينݣليزية. لأغلبية د لمواطنين تيهضرو لكريول و هي اللغة لأم ديالهم. تيسكنو ف لبلاد تقريبا 778.000 ديال الناس، و لعاصمة ديالها هي جورج تاون. لفلوس اللي كاتخدّم ف ݣويانا هي الدولار د ݣويانا. ف 2017، كانو 41% د السكان د ݣويانا محسوبين تحت من لعتبة د لفقر ، و هادشي تيخلّيها من أفقر لبلدان ف لعالم.
صندوق لعجب
لموضوع
ف هاد لؤطوبيوكرافي لي كاتعاود علا لمغريب تقليدي، ف لوقيتة د لحيماية، لكتاتبي (لي ف نفس لوقت هو راوي د لقصة)، سيدي محمد، دري صغير ف عمرو 6 سنين كيهضر علا طفولة ديالو لي دوز ف لمدينة لقديمة ديال فاس، كيوصف لمحيط ديالو ب ݣاع تفاصيل لممكنة بلاما يحرفها.
لعنوان "صندوق لعجب" كيشير لواحد صندوق فين كان سيدي محمد كيخزن شي حوايج ديالو فيه، بحال لكواري د لبي ؤ لورد منشف.
لملخص
حمد صفريوي، ولا سيدي محمد، كيعاود علا صغر ديالو ف لمدينة لقديمة د فاس، كيجبد فيها ليام لي دوز ف لمسيد، دكريات ديالو ف لحمام، توجاد ل عاشورا، ؤ رتيباط ديالو ب صندوقو د لعجب. لقصة د هاد لريواية كاتشهد علا لعيشة لحقيقية د ناس لي ضايرين ب سيدي محمد، لي عندو ست سنين ؤ حشومي ؤ كيحلم بزاف، ؤ حتا فاميلتو ؤ جيرانهم، لعادات ؤ لمشاكل ديالهم.
لعيشة لعادية ديال هاد دري تخربقات بسباب لغيبة لي ماكانش كيتنساها د باه لي خرج من لمدينة باش يخدم مورما خسر ݣاع راسمالو. ف هاد لريواية كيوصف حمد الصفريوي تحنسيرة ؤ لوحدة ديالو من مورا هادشي ؤ ليام لكحلا لي دوز معا مو ف زيارة د لقبور ؤ سادات حتا يرجع باه. صندوق لعجب، وسط من ݣاع داكشي لي طاري، كان كيشكل راحة ل دري ؤ كانت فرصة ليه باش ينسا ݣاع داكشي لي واقع ؤ يتهدن ؤ يبدا يحلم بعيد.
بني سنوس
بني سنوس جماعة ترابية قروية كاينة ف إقليم/عمالة تاونات، جهة فاس مكناس، ساكنين فيها 8811 واحد، على حسب لإحصاء لعام 2014.
دييݣو مارادونا
دييݣو أرماندو مارادونا فرانكو (30 أكتوبر 1960 - 25 نونبر 2020) كان كوايري ومدرّيب أرجنتيني. كانو كايسمّيو عليه إل دييز، پيلوسا وإل دييݣو. ربح كاس لعالام ديال لمكسيك فعام 1986.
الشوهرة
190px|تصغير|يمين|اللقطة اللي كان غايماركي فيها على النݣالزة. هاد لكوايري معروف عليه أنه أحسن كوايري داز فالتاريخ ديال كورة. هو اللي كان السباب أن لفرقة دبلادو تدّي كاس لعالام ف1986، وهو يالّاه عندو 25 عام. لحركات ديالو ولموهيبة ديالو خلّاوه يكون واحد من أحسن لكوايرية فالتاريخ. واحد لمرّة كونطرولا كورة لكتر من نص التيران، دخل فلمدافعين النݣالزة، وشيّر كورة برجلو ليسرية لجيهة لمرمى وماركا ݣول. كاس لعالام خلّا مارادونا يولّي أشهر كوايري من مورا پيلي ديال لبريزيل.
لموت
مارادونا كان كايدّاوا نهار 2 نونبر 2020 فواحد الصبيطار فلاپلاتا فلارجنتين بسباب أمراض عقلية عندو. دار عمليّة جراحية النهار اللي من موراه باش يحيّد ورم خايب فدماغو. خرج من الصبيطار نهار 12 نونبر من مورا مانجحات لعملية اللي تدارت ليه.
فنهار 20 نونبر 2020 مات مارادونا بسباب سكتة قلبية جاتو فدارو فمدينة بوينوس آيريس فلارجونتين وعمرو 60 عام.
حد بوحسوسن
حد بوحسوسن جماعة ترابية قروية كاينة ف إقليم/عمالة خنيفرة، جهة بني ملال خنيفرة، ساكنين فيها 7368 واحد، على حسب لإحصاء لعام 2014.
ݣلتة زمور
ݣلتة زمور جماعة ترابية قروية كاينة ف إقليم/عمالة بوجدور، جهة لعيون سأقية لحمرا، ساكنين فيها 414 واحد، على حسب لإحصاء لعام 2014.
لعربية لفصيحة الجديدة
لهجة لعربية لمعيارية جديدة هي لهجة مشتقة من لعربية لفصيحة لكلاسيكية، وخدات بلاصتها فهاد زمان بحيت ولات كتستعمل ف لمراسلات و صّحافة و تّعليم ف شمال إفريقيا و شّرق لأوسط.
بوشابل
بوشابل جماعة ترابية قروية كاينة ف إقليم/عمالة تاونات، جهة فاس مكناس، ساكنين فيها 16084 واحد، على حسب لإحصاء لعام 2014.
تاني أوكسيد ليورانيوم
تاني أوكسيد ليورانيوم (ب نݣليزية Uranium dioxide) هوّا مركب كيماوي لجزيئة ديالو فيها درة ديال لأورانيوم ؤ جوج درات ديال لأوكسيجين، ؤ صيغة لكيماوية ديالو UO2.
29 غشت
29 غشت ؤلا نهار 29 شهر 8 هوّا نّهار نمرة 241 من تّقويم لميلادي (242 يلا كان لعام مكبّس). باقين 124 يوم من موراه تال لّخر د لعام.
دجيمس كوك
فحياتو جاب دورة على لعالام جوج مرّات. داز من حدا لقطب لجانوبي ولقا ݣزاير وبلايص جداد فأمريكا الشمالية ولجانوب ديال لمحيط لمهدن. دوز بزاف ديال لوقت فالرحلات ديالو كايدير التجاريب ويصاوب لخرايط. كان كايألف كتوبا على لحوايج ولبلايص اللي شاف.
حياتو
تزاد جيمز كوك نهار 27 نونبر 1728 فمدينة مارطون. كان ولد فلّاح سكوطلاندي. قرا فلمدراسة ديال ݣريت أيطن (بالنݣليزية: Great Ayton) وبدا لخدمة فواحد لمحال فمدينة ستايت فاش كانت عندو 17 عام. فعمر 18 ولّا بحار ومتعلم عند لكاپتين جون والكر اللي كان كايصدر لفاخر. تعلم جيمز كوك الرياضيات ولملاحة من عند والكر. تصافط لتلاتة ديال لبيعتات ديال السفينة Endeavour اللي دارت لعالام كامل.
كان لهدف ديالو فهاد الرحلات:
جيمز كوك تقتل فهاواي بسباب مدابزة على باطو مسروق.
لفاميلة دكوك
كان عندو ربعة دلولاد وواحد لبنت: جوزيف كوك، جورج كوك، نطانيل كوك، هيو كوك وإيليزابيط كوك. لواليد ديالو كانت سميتو جيمس كوك. كانو عندو تلاتو دلخواتات وجوج خوت: ماري كوك اللي ماتت وعمرها 4 سنين، مارݣاريت كوك، جين كوك، ويليام كوك وجون كوك.
محمود الإدريسي
محمود لإدريسي (تزاد نهار 8 نونبر 1948 فالرباط - مات نهار 26 نونبر 2020 فالرباط)، هو مغني ومطريب مغريبي ، وكايتعتابر واحد من الرموز دلأغنية لمغريبية.
لموت ديالو
مات فلعشية ديال نهار لخميس 26 نونبر 2020 وعمرو 71 عام بسباب لمرض ديال كوڤيد-19.
أم ربيع
أم رّبيع جماعة ترابية قروية كاينة ف إقليم/عمالة خنيفرة، جهة بني ملال خنيفرة، ساكنين فيها 9555 واحد، على حسب لإحصاء لعام 2014.
ݣووݣل
تصغير|يسار|250px|<P ALIGN=center>اللوݣو د ݣووݣل من 2015. تصغير|يسار|250px|<P ALIGN=center>لمؤسسين د ݣووݣل, لاري پييج و سيرݣيي برين. تصغير|يسار|250px|<P ALIGN=center>لباطيما د ݣووݣل فكاليفورنيا.
ݣووݣل (بلينݣليزية: Google) هي واحد الشركة ميريكانية كاتعطي بزاف د لخدمات ف أنترنت بحال محرًك ديال التقلاب ولإيميل (جيميل) والجميع د لمعلومات (درايڤ) والتنظيم دلوقت (ݣووݣل كالندر) ولخرائط والطرقان (ݣووݣل خرايط) ولڤيدييويات (يوتوب) وبزاف د لحوايج آخرا. ݣووݣل هي الشركة اللي تاتحكم تا فالنظام د أندرويد ديال التيليفونات لمطوًرة و الطابليطات، اللي هو أكبر نظام تيتخدًم فلعالم.
السمية د ݣووݣل ماجة من واحد السمية د واحد الرقم كبير بزًاف (1 متبوع ب 100 زيرو)، وتاترمز للعدد د لمعلومات اللي كاينة فلانترنيت.
تأسسات ݣووݣل ف 1998 من جوج د الطلبة د الدكتورا ف لجامعة د سطانفورد ف لميريكان: لاري پييج و سيرݣيي برين. ف 2015، تجمعات الشركات د ݣووݣل وشي شركات خرا د نفس لمؤسسين فشركة كبر اللي سميتها ألفابيت، اللي لمدير ديالها هو لاري پييج والرئيس هو سيرݣيي برين. ݣووݣل ولاًت تحت من هاد الشركة، ولمدير ديال ݣووݣل ديال دابا هو سوندار پيتشاي.
ݣووݣل.كوم, اللي هو موقع تابع للشركة د ݣووݣل، هو أول موقع فلعالم من حيث شحال من واحد تيدخلو كل نهار ، وكاين مواقع خرا تابعة للشركة اللي تاهي مكلاسيا مزيان بحال يوتوب اللي هو الثاني فلعالم.
كيفاش بدات شركة د ݣووݣل
ف يناير عام 1996، بدات الشركة د ݣووݣل على شكل مشروع د بحث من عند لاري پييج و سيرݣيي برين، ملّي كانو كيوجدو لدكتورة ف جامعة ستانفورد ف لولاية د كاليفورنيا. هاد الجوج د الطلبة لباحتين خدمو على محرّك تيحليل لعلاقات ما بين لمواقع د إنترنت باش يعطي نتائج مزيانة د التقلاب. لمحرّك كان تيرتب النتائج على حساب شحال وكيفاش تاتبان لكلمة لي كانو تيقلبو عليها.
فاش خرج هاد لمحرك فلول سماوه باك راب (بلونݣلي: BackRub) حيت السيستيم ديالو كان كيفحص الليانات الي دازو من قبل باش يعطيو تقييم للأهمية د لموقع.
ݣلميم
ݣلميم جماعة ترابية حضرية كاينة ف إقليم/عمالة ݣلميم، جهة ݣلميم واد نون، ساكنين فيها 117988 واحد، على حسب لإحصاء لعام 2014. كاين فݣلميم 53 جامع و 5 دالزاويات.
1788
1788 هوّا عام مكبس ف تّقويم لڭريڭوري بدا نهار تلات ؤ سالا نهار لاربع. هوّا لعام نمرة 1788 ف لإيرا لعامة ؤ لفترة د بعد لميلاد، نمرة 88 ف لقرن 18، ؤ نمرة 9 ف لعقد ديال عوام 1780.
1788 كيوافق 1202-1203 ف تّقويم لهيجري ؤ 2738 ف تّقويم لأمازيغي ؤ 11788 ف تّقويم لهولوسيني.
ݣايا (ماليك)
ݣايا ؤلا ݣالا (ب لاتينية Gaia ؤلا Gala) (مات ف 206 ق.م.) هوّا ماليك أمازيغي ديال لماسيليين ف نّص تّاني ديال لقرن تالت قبل لميلاد، ؤبات لماليك ماسينيسا لّي معروف أنه وحد مملكة نوميديا. بات ݣايا، لّي سميتو زيلالسن ماكانش ماليك، مي زعيم قبلي، ولاكين ف لغالب كانو كينتاميو ل سلالة ملكية حكمات لماسيليين من لقرن رابع قبل لميلاد.
30 غشت
30 غشت ؤلا نهار 30 شهر 8 هوّا نّهار نمرة 242 من تّقويم لميلادي (243 يلا كان لعام مكبّس). باقين 123 يوم من موراه تال لّخر د لعام.
ديفونسور
200px|تصغير|يسار|الدفايعي الضهير (توني بيض) جاي من اللور باش يحيّد لكورة ل[[ميليو|لوسايطي (توني حمر).]] الدفايعي، لمدافع أولّا الديفونسور (بالنݣليزية: Defender) فالرياضة د كورة هو لاعب خرجاني اللي الدور ديالو هو يحامي على لحارس ويوقّف لهجمات ديال لفرقة لوخرة ومايخلّيهومش يماركيو بيت. لمدافع كايقصّر ف اللور ديال التشكيلة. كاينين ربعة ديال لمرارك د الدفايعية: قلب الديفاع، لقشّاش، الضهير والجناح.
لبلايص ديال الدفايعية
200px|تصغير|دفايعية جناح (توني صفر) باغا تحيّد لبالون للمهاجمة (توني حمر).
طهران
طهران (ب لفارسية تهران) هي لعاصمة ديال إيران وأكبر مدينة فيها. تيسكنو فوسط المدينة جوايه 9 د لملاين د الناس, وفالمنطقة لميطروپوليطانية ديالها كاملة ساكنين 15 مليون واحد.
السمية د طهران ب لفارسية تاتعني تحت لأرض، حيث ته هي تحت، وران هي لأرض لمسرحة. تسمات بهاد السمية حيت فيها بزاف د لبلايص اللي كان يقدر يتخبا فيهم لواحد تحت لأرض فوقت لحرب و لهجومات عليها.
غوازي
غوازي جماعة ترابية قروية كاينة ف إقليم/عمالة تاونات، جهة فاس مكناس، ساكنين فيها 18081 واحد، على حسب لإحصاء لعام 2014.
1789
1789 هوّا عام ف تّقويم لڭريڭوري بدا نهار لخميس ؤ سالا نهار لخميس. هوّا لعام نمرة 1789 ف لإيرا لعامة ؤ لفترة د بعد لميلاد، نمرة 89 ف لقرن 18، ؤ نمرة 10 ف لعقد ديال عوام 1780.
1789 كيوافق 1203-1204 ف تّقويم لهيجري ؤ 2739 ف تّقويم لأمازيغي ؤ 11789 ف تّقويم لهولوسيني.
ݣليبات لفولة
ݣليبات لفولة جماعة ترابية قروية كاينة ف إقليم/عمالة واد دّهاب، جهة دّاخلة واد دّهاب، ساكنين فيها 32 واحد، على حسب لإحصاء لعام 2014.
سبت آيت رحو
سبت آيت رحّو جماعة ترابية قروية كاينة ف إقليم/عمالة خنيفرة، جهة بني ملال خنيفرة، ساكنين فيها 9245 واحد، على حسب لإحصاء لعام 2014.
جبابرة
جبابرة جماعة ترابية قروية كاينة ف إقليم/عمالة تاونات، جهة فاس مكناس، ساكنين فيها 18592 واحد، على حسب لإحصاء لعام 2014.
لاكومازيس
لاكومازيس (ب لاتينية Lacumazes) هوّا ماليك أمازيغي ديال لماسيليين (نوميديا شّرقية) شد لحكم ل مدة قصيرة ف 206 ق.م من بعد نقيلاب تّقتل فيه خوه لكبير لماليك كاپوسا. ف نفس لعام، غادي يجي ولد عمو ماسينيسا من إيبيريا ؤ غادي ياخد لحكم لّي أصلا من حقو حيت هوّا أكبر دكر ف لفاميلة لملكية. لاكومازيس ديك سّاع هرب لعند لماليك ديال لماسيسيليين سيفاكس.
ڤاكا
لمرويات كاتݣول بلي ليهود ستاقرو حتا ف إيفران لأطلس صغير، ؤ ف لقرن رّابع ف بلاصة سميتها ڤادين.
لحبيب بورݣيبة
لحبيب بورݣيبة (تولد ف 3 غشت 1903 - مات ف 6 أبريل 2000 ف لمنستير)، كان محامي و قايد وطني و سياسي تونسي. كان هو أول رايس ديال لجمهورية د تونس من مورا لإستقلال ديالها. بقا رئيس ل 30 عام (من 25 يوليوز 1957 ل 7 نونبر 1987) حتا دار عليه لوزير اللول د ديك الساعة، زين لعابدين بنعلي نقيلاب و بزّز عليه يبقا ف دارو تا مات.
ف لوقت اللي حكم فيه تونس، دار بورݣيبة بزاف د لقوانين و لإصلاحات، ف التعليم و لمساواة بين الراجل و لمرا و لإقتصاد. ولكن ف نفس لوقت كانو بزاف ديال لإنتقادات عليه باللي ما كانش ديموقراطي ، و كان ݣاع بدل الدستور باش يقدر يرد راسو رسميا "رايس لديما" ف 1975.
ويكيپيديا لعربية
تصغير|562x562بك|صفحة اللَّولا ديال ويكيپيديا لعربية. ويكيپيديا لعربية هي نسخة ب لعربية لمعيارية ديال ويكيپيديا بدات ف 9 يوليوز 2003. و وصل عدد لمقالات ديالها نهار 1 2023 ل  مقالة، و ف لمجموع  صفحة، ب  تبديل. كاينين فيها خدايمي مقيّد و  خدايمي مداوم (لي دارو تبديل ف شّهر لّخر)، ب لإضافة ل  ديال ليمغارن (إداريين).
ويكيپيديا ب لعربية كانت أول مشروع د ويكيپيديا ب لوغة سامية لي وصل ل مليون مقال، ف 17 نونبر 2019.
ݣماسة
ݣماسة جماعة ترابية قروية كاينة ف إقليم شيشاوة، جهة مراكش آسفي، ساكنين فيها 9388 واحد، على حسب لإحصاء لعام 2014.
سيدي حسين
سيدي حسين جماعة ترابية قروية كاينة ف إقليم/عمالة خنيفرة، جهة بني ملال خنيفرة، ساكنين فيها 2986 واحد، على حسب لإحصاء لعام 2014.
مارس
تصغير|صفحة "مارس" من كتاب "[[السوايع لمجيدة ديال الدوك د بيري|سّوايع لمجيدة ديال دّوك د بيري"]] مارس هوّا شّهر تّالت د لعام ف تّقويم لݣريݣوري، ؤ تسمّا علا رّب د لحرب رّوماني مارس. ف تّقويم رّوماني لقديم، مارس (ب لّاتينية Martius) كان هوّا شّهر لّول، حيت فيه كايبدا فصل رّبيع، ؤ كيكون فاتحة د عام جديد بعد لبرد ؤ تّلوج ديال فصل شّتا.
1791
1791 هوّا عام ف تّقويم لڭريڭوري بدا نهار سبت ؤ سالا نهار سبت. هوّا لعام نمرة 1791 ف لإيرا لعامة ؤ لفترة د بعد لميلاد، نمرة 91 ف لقرن 18، ؤ نمرة 2 ف لعقد ديال عوام 1790.
1791 كيوافق 1205-1206 ف تّقويم لهيجري ؤ 2741 ف تّقويم لأمازيغي ؤ 11791 ف تّقويم لهولوسيني.
بجعد
بجّعد جماعة ترابية حضرية كاينة ف إقليم/عمالة خريبݣة، جهة بني ملال خنيفرة، ساكنين فيها 46893 واحد، على حسب لإحصاء لعام 2014.
ݣيسر
ݣيسر جماعة ترابية قروية كاينة ف إقليم/عمالة سطات، جهة دّار لبيضا سطات، ساكنين فيها 12289 واحد، على حسب لإحصاء لعام 2014.
سيفاكس
سيفاكس ؤلا صيفاقس (ب لاتينية Syphax) هوّا ماليك أمازيغي ديال لماسيسيليين وحّدهم ف مملكة د نوميديا لغربية ف 215 ق.م. سيفاكس بدّل تّحالف ديالو شحال من مرة ف لحرب لبونيقية تانية، ؤ ف لّخر غادي يحارب معا قرطاج ؤ غادي يخسر ف معركة سيرتا لولة قدام تّحالف ديال رومان معا ماسينيسا ؤ باݣا.
مطار أݣادير الدولي
مطار أݣادير الدولي أولا مطار أݣادير لمسيرة (IATA:AGA ،ICAO:GMAD) هو مطار كاين فمدينة أݣادير لمغريبية وكايسيرڤي جهة سوس ماسة. كيبعد لمطار على الصونطرڤيل ديال أݣادير بـ20 كيلوميتر، وقريب من لوطوروت ديال أݣادير - تارودانت. هو كيتعتابر هو تالت أكبر مطار فلمغريب من ناحية عدد لمسافرين، ومنو كايمشيو بزاف ديال الرحلات فالداخل وحتى فلخارج. تفتاتح لمطار فعام 1991 وكايقدر يهز 3 دلملاين ديال لمسافرين.
جامع النور
جامع النور هو جامع كاين ف مدينة أزرو، إقليم إفران، فجيهة فاس مكناس، و أكبر بناية دينية فالأطلس المتوسط، بناه الملك الحسن الثاني فشتنبر 1987، و صلى فيه الملك محمد السادس الجمعة نهار 03 شهر 09 عام 2004.
الوصف
جامع النور تبنى على مساحة مساحة 5700 متر مربع، و تايهز تا ل 5000 مصلي. مسجد النور فيه جوج طبقات، السفلية للرجال، والطبقة اللولة للعيالات، كيف ما فيه نافورة و بلاصة ديال لوضو، و بلاصة مكشوفة للصلا يلا دعات الضرورة. الميزانية ديال لبني ديال هاد الجامع وصلات ل10 د لمليار سنتيم، و 150 مليون باش يفرشوه.
التاريخ
جامع النور بناه الملك الحسن الثاني فشتنبر 1987، لكن لبني ديالو تعطل بزاف، و ماتدارش تال دجنبر 2000 من عند الملك محمد السادس، لي صلى فيه الجمعة فشتنبر 2004.
1790
1790 هوّا عام ف تّقويم لڭريڭوري بدا نهار جمعة ؤ سالا نهار جمعة. هوّا لعام نمرة 1790 ف لإيرا لعامة ؤ لفترة د بعد لميلاد، نمرة 90 ف لقرن 18، ؤ نمرة 1 ف لعقد ديال عوام 1790.
1790 كيوافق 1204-1205 ف تّقويم لهيجري ؤ 2740 ف تّقويم لأمازيغي ؤ 11790 ف تّقويم لهولوسيني.
طانزانيا
طنزانيا، رسميا لجمهورية لمتاحدة د طنزانيا (بلينݣليزية: United Republic of Tanzania - بالسواحيلي: Jamhuri ya Muungano wa Tanzania) هي بلاد جات ف الشرق د إفريقيا، ف لمنطقة ديال الضايات لكبار. تاتحدّها أوݣاندا من الشمال، كينيا من الشمال الشرقي، جزر لقومور و لمحيط لهندي من الشرق، موزامبيق و مالاوي من لجنوب، زامبيا من لجنوب لغربي، و رواندا و بوروندي و جمهورية لكونݣو ديموقراطية من لغرب. جبل كليمانجارو، اللي هو أعلى جبل ف إفريقيا، جا فالشمال الشرقي د طنزانيا.
لآتار ديال لعيشة د بنادم ف لبلاصة اللي فيها طنزانيا قديمة بزاف، و تاتوصل للملاين د لعوامات. سكنو بزاف د لقبايل ف لمنطقة، حتا حتلاتها ألمانيا ف اللخر د لقرن 19. من مورا لحرب لعالمية اللولا، حتلاتها بريطانيا اللي كانت مقسماها على جوج: طانݣانييكا (اللي ستاقلات ف 1961)، و زانزيبار (اللي ستاقلات ف 1963). ف 1964، تجمعو لبلايص بجوج ف بلاد وحدا سمّاوها طنزانيا، اللي هي سمية تاتجمع السميات ديالهم بجوج.
تيسكنو ف طنزانيا شويا كتر من 56 مليون د الناس، لعاصمة ديالها هي ضوضوما، و أكبر مدينة فيها هي دار السلام. اللغات الرسمية د لبلاد هوما لينݣليزية و السواحيلي (و عاد كاين كتر من 100 لغة كيتهضرو ف لبلاد)، و لفلوس اللي كاتخدّم ف لبلاد هي الشيلينݣ الطانزاني. طنزانيا فيها 26 منطقة، و الرئيسة ديالها دابا هي سامية سولوهو حسن. أكبر دين ف لبلاد هو لمسيحية (61% د السكان)، و تابعو لإسلام (35% د الناس).
مكانسة
مكانسة جماعة ترابية قروية كاينة ف إقليم/عمالة تاونات، جهة فاس مكناس، ساكنين فيها 23155 واحد، على حسب لإحصاء لعام 2014.
1792
1792 هوّا عام مكبس ف تّقويم لڭريڭوري بدا نهار لحد ؤ سالا نهار تنين. هوّا لعام نمرة 1792 ف لإيرا لعامة ؤ لفترة د بعد لميلاد، نمرة 92 ف لقرن 18، ؤ نمرة 3 ف لعقد ديال عوام 1790.
1792 كيوافق 1206-1207 ف تّقويم لهيجري ؤ 2742 ف تّقويم لأمازيغي ؤ 11792 ف تّقويم لهولوسيني.
1444 هـ
1444ھـ هوّ عام ف التقويم لهجري كيمتد على عوام 2022 و 2023 ف التقويم لميلادي. 1 محرم 1444 ھـ كيقابل نهار 30 يوليوز 2022.
أسماء لمنور
أسماء لمنور (25 يوليوز 1978، الدار البيضا -)، هي مغنية مغريبية. تزادت فالدار البيضا وبدات لمشوار ديالها كمغنية فاش كانت عندها 17 عام فأغنية نتجاتها لإداعة لوطنية، وفمابين 1996 و2000 لقات فرصة باش تمشي لبلدان كتار مع مجموعة أوريونتال مود الموسيقية. من لبلدان اللي مشات ليها: مصر، ليبيا ولكويت. دارت تعاون مع كاضم الساهر وأبو بكر سالم وحسين الجسمي.
زيدي ؤسطراليا الزوينة
تصغير|السقيفة ديال النشيد لوطني ف[[كانبيرا، 2005.]] زيدي ؤسطراليا الزوينة هو النشيد لوطني ديال ؤسطراليا.
پيتر دودس ماكورميك هو اللي كتب لموسيقى ولكلمات ديال النشيد. تعزف أول مرّة ف1878 وماولّا نشيد رسمي ديال لبلاد حتال 1984.
كانت هاد لأغنية مابين 1878 و1984 كاتغنّى بحال أغنية وطنية. فواحد لوقت كانت لأغنية كاتدوز قبل لأخبار ديال لقناة دABC. فاش ولّات ؤسطراليا فيديرالية ف1901، تغنّى هاد النشيد بجوق فيه عشرالاف واحد.
ف1977 كانت ستيفتاء ديال الناس على النشيد لوطني ، وتخّيرات الناس مابين تلاتة ديال لأناشيد خرين معا هادا: خدا النشيد ديال زيدي ؤسطراليا الزوينة 43.29% ديال لصوات، كتر من ݣاع دوك لأغاني لاخرين ("والتزينݣ ماطيلدا" 28.28%، "لأغنية دؤسطراليا" 9.65%، و"الله يحفض لملكة" 18.78%). واخا هكاك، ماتبدل النشيد باش يبيّن لإرادة دالشعب حتال 1984.
أسيد
لاسّيد  ؤلا لما لقاطع  (ب نݣليزية Acid) هوّا مادة كيماوية مكونة من جزيئات ؤلا إيونات لّي تقدر تعطي پروطون (أسيد ديال برونستيد-لووري) ؤلا عندها قدرة باش تكوّن روابط تساهمية ب جوج إليكترونات (أسيد ديال لويس).
حفيظ البدري
حفيظ البدري زوّاق (فنان تشكيلي)، ؤستاد ديال لفن ؤ كاتب ؤ موخريج مسراحي ؤ مومتيل مغريبي. ف 6 أكتوبر 2015، تعيّن البدري مندوب ديال وزارة تّقافة ف إقليم نّاضور. حفيظ البدري تخرّج من لمعهد لعالي د لفن لمسراحي و تّنشيط تّقافي ف رّباط، ؤ عندو ديپلوم د لميتريز ف نّقد و دّراماطورجيا. ؤ كان ديجا شد نفس لمنصب ديال مندوب تقافي ف نّاضور و دّريوش ف 2011. ؤ كان أيضا مندوب تقافي ف لحسيمة من 2010 تال 2011.
على حساب بعض لمصادر لإخبارية، حفيظ البدري كان عندو دور كبير ف تنشيط لحركة تّقافية ف نّاضور ؤ ف رّيف بشكل عام، ف لعقد تّاني ديال لقرن واحد ؤ عشرين، ب إنشاء ؤ تأطير مهرجانات، ندوات، مؤتمرات تقافية ؤ ورشات د تّكوين. هادشي جعل نّاضور تولي مركز تقافي موهيم ف لمغريب، على حساب نفس لمصادر.
مسراحيات
حفيظ البدري كتب ؤ دار لإخراج ديال عاداد د لمسرحيات ب دّاريجة، ؤ رّيفية ؤ لعربية، ؤ متّل ف لبعض منهوم.
تمتيل (وان مان شو)
حفيظ البدري متل ف مسرحيات د وان مان شو (عرض ديال شخص واحد)
تلفازة
حفيظ البدري كان متّل ف مسلسل مغريبي "سير حتى تجي"، ؤ ف إشهارات دازو ف تّلفازة.
أنشطة تقافية
كا مندوب ؤ منشط تقافي، ؤ ؤستاد د لفن، شارك حفيظ البدري ف بزاف د لمهرجانات ؤ تّضاهورات لفنية، سوا ف لمغريب ؤلا ف لخاريج، ؤ أطر لبعض منها، على ود نّهوض ب لفن ف منطقة نّاضور ؤ نواحيها.
قضية د إشهار وفا سلف
حفيظ البدري كان رفع قضية ضد شركة د لإنتاج د لإشهارات حيت ماخلّصاتوش لمستحقات ديالو د تّمتيل ف إشهار ديال شركة وفا سلف. تال حدود 2011، لقضية ماتحلّاتش، ؤ على حساب سّيت د لخبار هيسپريس، لموحامي ديالو نساحب من لقضية بسباب ضغوطات ؤ لپاج د فيسبوك ديال تّضامن معاه تهاكات.
بوجنيبة
بوجنيبة جماعة ترابية حضرية كاينة ف إقليم/عمالة خريبݣة، جهة بني ملال خنيفرة، ساكنين فيها 16030 واحد، على حسب لإحصاء لعام 2014.
ݣيليز
ݣيليز جماعة ترابية ؤ مقاطعة كاينة ف إقليم مراكش، جهة مراكش آسفي، ساكنين فيها 188333 واحد، على حسب لإحصاء لعام 2014.
أولطراس
أولطراس هوما مجموعة ديال ناس لي كيشجعو فرقة ديالهم ولكن عندهم طقوس خاصة بهم كتخليهم مختالفين على لجمهور لعادي. هاد لبلان بدا ف لبرازيل ف 1940 و غيوصل ل لمغريب ف 2005.
أصل د السمية
أولطراس هي كلمة جات من أولترا ultra لي هيا شي حاجة واعرا ب لاتينية.
تيران
تيران فيه 4 البلايص نورد /سود/تريبين/شميشة.
أولطراس كيريحو يا فسود يا نورد. أولطراس نهار لول كتختار بلاصة ديالها و كتعتابر مقدسة بنسبة لهم. يقد ف بلاصة وحدا يريحو كتر من اولطراس وحدا.
ف تيران كل بلاصة من هاد ربعة لكلنا كتكون مقسمة لبيبان منين كيدخل الجمهور.
أولطراس كتختار نهار لول الباب ديالها لي تاهوا مقدس بنسبة ليها.
الماطوس
الماطوس هوا داكشي لكيجيبو أولطراس لتيران:
لباش
تصغير|لباش د أولطراس ريد مان د مكناس، حداه لباش د سيكسيو د ؤروپا. تصغير|لباش د ؤلطراس إڭلز ف 2015. كيكون يا توب و كيصبغوه و لا كيكون مطبوع غالبا كتكون فيه سمية ديال أولطراس و تاريخ فاش بداو. هاد الباش كيتعلق قدام الباب ليدوينا عليه ف لول. الباش فيه بزاف د نواع:
باش اوفيسيال
هو الباش لول لكادات الاولطراس يقدر يتبدل من بعد. هاد الباش كيباشيوه غا ف تيران ديالهم حيت هو شرف اولطراس. لامشا هاد الباش خاص تنساحب.
باش ديبلاصمون خارج لبلاد
هو باش كديبلاصا اولطراس ف المدن لغتلعب فيهم فرقتهم خارج المغرب.
باش ظرفية
ف 2016 تمنعات اولطراس فالمغرب. اولطراش باش يبينو بلي هما ضد هاد القرار غيتفقو باش يكادو باش جديد خاص بهاد الوقيتة وهو باش غايباشيو.
باش سيكسيو
سيكسيو هو فرع اولطراس ف مدينة من غير المدينة ليفيها الفرقة.
كيكون عندهم باش خاص بيهم.
لماطريال ديال لاباندا
هو الالات الموسيقيا لكيجيبو لتيران باش يزهاو بحال طبل...
برودوي:
هما لحوايج لكتخرج الاولطراس منهمز سويتا / بيريا / كاسكيطا / تيشورت.
لغا و لا الغنا :
الاغاني لكتخرج لا باندا
الرحالة
الرحالة جماعة ترابية قروية كاينة ف إقليم شيشاوة، جهة مراكش آسفي، ساكنين فيها 5691 واحد، على حسب لإحصاء لعام 2014.
أولطراس
اولطراس ايليميني:
فاش شي اولطراس كيمشي ليها الباش كتسما ايليميني على حساب شروط كاين ليخاص تيتكلب الباش اوفيسيال و لا حتى يتكلب فيتران ديالهم عاد ينساحبو.
ديبلاصمون:
فاش اولطراس كتمشي مع الفرقة ديالها فاش كتلعب برا المدينة.
تيفو:
هو واحد احتفال كيوجدوه الاولطراس باش يتهز فاش يدخلو لعابا و فيه انواع بحال: تيفو فوال / تيفو ميكا / تيفو 3D /تيفو طرونصبارون.
اعضاء اولطراس
ف اولطراس مكاينش نظام طبقي بلعكس كلشي بحال بحال كل واحد كيساهم بشي حاجا.
لينوايو
هما دراري ليلولين ليكادو اولطراس. هما لكيقررو.
ليرسبو
كيكونو مكلفين بدرب و لا بزاف ديال دروبا و لا سيكسيو.
لاباندا
هي لكتخرج لاغاني ديال الاطراس وهي لكتغنيهم فتيران.
كابو
هو لكيطلع فوق داك سلم و دور ديالو هو يختار المزيكا لغيغني جمهور لاولطراس و يعطي سينيال باش ابدا الكراكاج.
ليزاديرون
دراري لكينخرطو ف لؤلطراس باش يوليو منهم وهادي هي الفئة الكبيرة وتاهي خاصها تعاون باشما قدات.
تاريخ د لؤلطراس ف لمغريب
بين تسعينات حتال 2005، ڭاع الفراقي كان عندها جمهور مكانوش منظمين كول واحد كيدير ليبغا و غالبا كيجيو غا ف المناسبات فاش كتكون الفرقة لاعبا على شي لقب. وخا هكاك كانت واحد الفئة ليكتبغي الفرقة و كان كيخرجو نويطات كيتغناو و كانو كيديبلاصاو مع الفرقة هاد المجموعات هما لي غايمهدو ل بدية اولطراس ديال بصح. كانو حتا شي اولطراس بانو ونصاحبو من بعد.
ف 2005، بدات لؤلطراس ف المغرب ف كازا ورباط بسباب جوج كروبات: اولطراس ڭرين بويز (جمهور رّاجا) و اولطراس عسكري رباط (جمهور الجيش الملكي).
بين 2005 حتال 2012، تقريبا كاع الفراقي ولا عندهم اولطراس خاصا بيهم. و بداو انشطة ديال اولطراس ديال بصح بحال تيفوات، كراجات ؤ لپرودويات. هاد الفترة تعرفات بروينة ليكانت كان بزاف د المضاربات و صداعات بين لاولطراس ديال كل فرقة.
ف 2011، بزاف د الاولتراس معجباتهمش هاد روينا وصداعات الخاويا. وغيتبناو العقلية الاسلامية. ولي هي بلي اي واحد غيجي لمدينة ديالنا خاص نحتارموه و نساو داكشي ليفات باش ميبقاوش صداعات ودراري يموتو على والو. امتلة على هاد الاولطراسات لتبناو هاد العقلية: حلالة بويز (جمهور قنيطرة) ؤ فاطال تايڭرز (جمهور المغرب الفاسي). بزاف د الاولطراسات الاخرين معجهومش هاد العقلية حيت مخالفة لمبادئ ديال اولطراس القديمة ل بانت ف برا و لي كاملا فيها غا العصا و حروب العصابات.
ف 19 مارس 2016، ف ماتش ديال رّاجا و شباب ريف الحسيمي غينود صداع بين اولطراس ديال رجا و غيموتو جوج دراري و 55 واحد غيتجرح. ب سباب هاد لحاديتة لي تعرفات ب سميت سبت لكحل، دولة غتقرر تحبس الاولطراس من تيرانات.
بين 2016 ؤ 2018، شي اولطراسات باش يبينو بلي هما ضد لقرار غيباشيو ب باش ظرفية ليدونا عليه ف لول. شي وحدين اخرين مغايغيوش و غيدخلو ب الباش اوفيسيال كتحدي لدولة بلي معمرها تقد تحبسنا كمتال: اولطراس كرين بويز.
ف 2018، لمغريب غايرجع اولطراس.
ف 4 مارس 2020، دولة غتحبس اولطراس ب سباب جايحة ڤيروس كورونا.
ف 24 فبراير 2022، دولة غتعاود ترجع اولطراس لتيرانات. من 2022 ل دابا اولطراس فالمغرب عرفات تطور كبير ف العدد و ف الابداع.
نقطة (لماط)
تصغير|نقاطي ف [[مستوى (تسطار)|لمستوى لؤقليدي]] نّقطة ف لهنداسة لؤقليدية، هي مفهوم د سّاس كيشير ل موضع محدد ف لمكان ماعندوش طول ؤلا عرض ؤلا غلوضية. ف لماط ديال دابا، لمصطلح د نقطة كيشير بشكل عام ل أي عنصر ف مجموعة لي عندها لمزايا ديال مكان.
مولاي عبد لكريم
مولاي عبد لكريم جماعة ترابية قروية كاينة ف إقليم/عمالة تاونات، جهة فاس مكناس، ساكنين فيها 7392 واحد، على حسب لإحصاء لعام 2014.
حطان
حطّان جماعة ترابية حضرية كاينة ف إقليم/عمالة خريبݣة، جهة بني ملال خنيفرة، ساكنين فيها 10618 واحد، على حسب لإحصاء لعام 2014.
ريال مدريد
ريال مدريد (ب الصيليونية: Real Madrid Club de Fútbol)، ولاّ الريّال، هي فرقة د لكورة صبليونية، من لمدينة د مدريد، و تاتنافس ف لبطولة ديال الليݣا، اللي هي أعلى بطولة ديال لكورة ف صبانيا. ريال مدريد هي لفرقة اللي ربحات أكبر عدد ديال تشومپيونس ليݣ أوروپية ف التاريخ (ربحاتها 13 لمرّة).
التاريخ
تأسسات لفرقة ديال ريال مدريد نهار 6 مارس 1902، و كانت سميتها ديك لوقت: "لفرقة د مدريد د لكورة" (Madrid Football Club). اللي أسسو لفرقة كانو أساتدة و طلبة قراو ف لينݣليز. ملّي رجعو لمدريد بغاو يلعبو لكورة، اللي كانت رياضة تعلّموها تمّا.
لجوائز
ربحات ريال مدريد بزاف د لجوائر و لبطولات ف لمسيرة ديالها، منها:
مولاي بوشتة
مولاي بوشتة جماعة ترابية قروية كاينة ف إقليم/عمالة تاونات، جهة فاس مكناس، ساكنين فيها 14347 واحد، على حسب لإحصاء لعام 2014.
أطولول
لأطولول ؤلا لأطوليل ؤلا لأوطولاطاي (ب لاتينية Autolole، ؤلا Autolele، ؤلا Autolatae) هيّا قبيلة ؤلا أجموع قبلي أمازيغي جيتولي كان موجود عل لأقل من لفترة ديال لحتيلال روماني ل شمال إفريقيا، ف لجنوب ديال إقليم موريطانية طنجية.
31 غشت
31 غشت ؤلا نهار 31 شهر 8 هوّا نّهار نمرة 243 من تّقويم لميلادي (244 يلا كان لعام مكبّس). باقين 122 يوم من موراه تال لّخر د لعام.
بسمة بوسيل
بسمة بوسيل (10 ماي 1991، ورزازات - ) هي مصممة ديال لحوايج ومغنية مغريبية معتازلة شاركات فالنسخة رقم 6 ديال سطار أكاديمي ووصلات لفينال وحتلّات الرتبة التانية   ، وهي مراة لمغني لمصري تامر حسني.
لأغاني ديالها
من مورا مارجعات بسمة بوسيل للمغريب قررات تدير أغنية مغريبية للجمهور اللي كان معاها فاش كانت مشاركة فصطار أكاديمي وسمّاتها "محال". من موراها تعرّفات على لمغني لميصري تامر حسني وغنّات معاه ڤيديو كليپ "متسالنيش". تامر قنع واحد لمونتيج باش إيصاوب ليها ألبوم والاكين من مورا ماتزوجو مابقاش تحط لألبوم.